CELEX: C2005/093/02
Language: da
Date: 2005-04-16 00:00:00
Title: Domstolens dom (Anden Afdeling) af 17. februar 2005 i de forenede C-453/02 og C-462/02 (angående anmodninger om præjudiciel afgørelse indgivet af Bundesfinanzhof): Finanzamt Gladbeck mod Edith Linneweber og Finanzamt Herne-West mod Savvas Akritidis (Sjette momsdirektiv — afgiftsfritagelse for hasardspil — fastlæggelse af betingelser og begrænsninger for fritagelsen — opkrævning af afgift for spil, der afholdes andre steder end i offentlige kasinoer — overholdelse af princippet om afgiftsneutralitet — artikel 13, punkt B, litra f) — direkte virkning)

16.4.2005   
            
            
               DA
            
            
               Den Europæiske Unions Tidende
            
            
               C 93/1
            
         
      DOMSTOLENS DOM
   
   (Anden Afdeling)
   af 17. februar 2005
   i de forenede C-453/02 og C-462/02 (angående anmodninger om præjudiciel afgørelse indgivet af Bundesfinanzhof): Finanzamt Gladbeck mod Edith Linneweber og Finanzamt Herne-West mod Savvas Akritidis (1)
   
   (Sjette momsdirektiv - afgiftsfritagelse for hasardspil - fastlæggelse af betingelser og begrænsninger for fritagelsen - opkrævning af afgift for spil, der afholdes andre steder end i offentlige kasinoer - overholdelse af princippet om afgiftsneutralitet - artikel 13, punkt B, litra f) - direkte virkning)
   (2005/C 93/02)
   Processprog: tysk
   I de forenede sager C-453/02 og C-462/02, angående anmodninger om præjudiciel afgørelse i henhold til artikel 234 EF, indgivet af Bundesfinanzhof (Tyskland) ved afgørelser af 6. november 2002, indgået til Domstolen den 13. henholdsvis den 23. december 2002 i sagerne: Finanzamt Gladbeck mod Edith Linneweber (sag C-453/02) og Finanzamt Herne-West mod Savvas Akritidis (sag C-462/02), har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann og R. Schintgen (refererende dommer); generaladvokat: C. Stix-Hackl; justitssekretær: ekspeditionssekretær M.-F. Contet, den 17. februar 2005 afsagt dom, hvis konklusion lyder således:
   
               1)
            
            
               Artikel 13, punkt B, litra f), i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag, skal fortolkes således, at det er til hinder for en national lovgivning, hvorefter al drift af hasardspil og spilleautomater er fritaget for moms, når den foregår i godkendte offentlige kasinoer, mens andre erhvervsdrivendes udøvelse af en tilsvarende virksomhed ikke er omfattet af denne afgiftsfritagelse.
            
         
               2)
            
            
               Artikel 13, punkt B, litra f), i sjette direktiv 77/388 har direkte virkning, således at en person, der driver virksomhed med hasardspil og spilleautomater kan påberåbe sig denne bestemmelse for de nationale domstole med henblik på at tilsidesætte regler i national ret, der er uforenelige hermed.
            
         
      (1)  EUT C 70 af 22.3.2003.